98/542/EY: Komission päätös, tehty 4 päivänä syyskuuta 1998, yleisen yleiseurooppalaisen solukkojärjestelmän digitaalisen maanpäällisen matkaviestinliikenteen puhelintekniikan soveltamisvaatimuksia koskevista yhteisistä teknisistä määräyksistä (II vaihe) (2. laitos) (tiedoksiannettu numerolla K(1998) 2561) (ETA:n kannalta merkityksellinen teksti)



Virallinen lehti nro L 254 , 16/09/1998 s. 0028 - 0031



KOMISSION PÄÄTÖS, tehty 4 päivänä syyskuuta 1998, yleisen yleiseurooppalaisen solukkojärjestelmän digitaalisen maanpäällisen matkaviestinliikenteen puhelintekniikan soveltamisvaatimuksia koskevista yhteisistä teknisistä määräyksistä (II vaihe) (2. laitos) (tiedoksiannettu numerolla K(1998) 2561) (ETA:n kannalta merkityksellinen teksti) (98/542/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon telepäätelaitteista ja satelliittimaa-asemalaitteista ja niiden vaatimustenmukaisuuden vastavuoroisesta tunnustamisesta 12 päivänä helmikuuta 1998 annetun Euroopan parlamentin ja neuvoston direktiivin 98/13/EY (1) ja erityisesti sen 7 artiklan 2 kohdan toisen luetelmakohdan, sekä katsoo, että komissio on toteuttanut toimenpiteen sellaisten telepäätelaitetyyppien yksilöimiseksi, joita varten tarvitaan yhteiset tekniset määräykset, sekä määritellyt kyseisten määräysten soveltamisalan 7 artiklan 2 kohdan ensimmäisen luetelmakohdan mukaisesti, olisi vahvistettava vastaavat yhdenmukaistetut standardit tai niiden osat, jotka vastaavat yhteisiksi teknisiksi määräyksiksi muutettavia olennaisia vaatimuksia, valmistajien jatkuvan markkinoille pääsyn varmistamiseksi on sallittava siirtymäjärjestelyjä, jotka koskevat komission päätöksen 96/629/EY (2) nojalla hyväksyttyjä laitteita, päätös 96/629/EY olisi kumottava siirtymäkauden päättyessä, päätös 97/527/EY (3) olisi kumottava 24 päivästä lokakuuta 1998, ja ehdotus on toimitettu ACTE-komitealle 29 artiklan 2 kohdan mukaisesti, ja tässä päätöksessä vahvistetut yhteiset tekniset määräykset ovat ACTE-komitean lausunnon mukaiset, ON TEHNYT TÄMÄN PÄÄTÖKSEN: 1 artikla 1. Tätä päätöstä sovelletaan päätelaitteisiin, jotka on tarkoitus liittää yleiseen televerkkoon ja jotka kuuluvat tämän päätöksen 2 artiklan 1 kohdassa määritellyn yhdenmukaistetun standardin soveltamisalaan. 2. Tässä päätöksessä vahvistetaan yhteiset tekniset määräykset käsittämään puhelintekniikan soveltamisvaatimukset, joita sovelletaan solukkojärjestelmäisen maanpäällisen matkaviestinliikenteen päätelaitteisiin sellaisen yleisen yleiseurooppalaisen solukkojärjestelmäisen digitaalisen maanpäällisen matkaviestinliikenneverkon osalta, jossa käytetään jatkuvaa modulaatiomenetelmää ja joka toimii 900 MHz:n kaistalla, kun kanavaerotus on 200 KHz:ä sekä soveltaa TDMA-kanavointiperiaatetta. 2 artikla 1. Yhteiset tekniset määräykset sisältävät yhdenmukaistetun standardin, jonka toimivaltainen standardointielin on valmistellut ja joka vastaa soveltuvin osin direktiivin 98/13/EY 5 artiklan g alakohdassa tarkoitettuja olennaisia vaatimuksia. Viittaus standardiin on liitteessä I. Sovelletettavat osat ovat liitteessä II. 2. Tämän päätöksen soveltamisalaan kuuluvien päätelaitteiden on oltava 1 kohdassa tarkoitettujen yhteisten teknisten määräysten mukaisia ja täytettävä direktiivin 98/13/EY 5 artiklan a ja b alakohdassa tarkoitetut olennaiset vaatimukset ja muiden sovellettavien direktiivien, erityisesti neuvoston direktiivien 73/23/ETY (4) ja 89/336/ETY (5) vaatimukset. 3 artikla Direktiivin 98/13/EY 10 artiklassa tarkoitettujen menettelyjen suorittamiseen nimettyjen ilmoitettujen laitosten on tämän päätöksen 1 artiklan 1 kohdassa tarkoitettujen päätelaitteiden osalta käytettävä tämän päätöksen 2 artiklan 1 kohdassa tarkoitetun yhdenmukaistetun standardin soveltuvia osia tai varmistettava niiden käyttö tämän päätöksen tultua voimaan. 4 artikla 1. Päätös 96/629/EY kumotaan 4 päivänä joulukuuta 1998. 2. Päätöksen 96/629/EY mukaisesti hyväksyttyjä päätelaitteita saa edelleen saattaa markkinoille ja ottaa käyttöön, jos kyseinen hyväksyntä on annettu enintään kolmen kuukauden kuluttua tämän päätöksen voimaantulosta. 3. Päätös 97/527 EY kumotaan 24 päivästä lokakuuta 1998. 5 artikla Tämä päätös on osoitettu kaikille jäsenvaltioille. Tehty Brysselissä 4 päivänä syyskuuta 1998. Komission puolesta Martin BANGEMANN Komission jäsen (1) EYVL L 74, 12.3.1998, s. 1 (2) EYVL L 282, 1.11.1996, s. 75 (3) EYVL L 215, 7.8.1997, s. 57 (4) EYVL L 77, 26.3.1973, s. 29 (5) EYVL L 139, 23.5.1989, s. 19 LIITE I Viittaus sovellettavaan yhdenmukaistettuun standardiin Tämän päätöksen 2 artiklassa tarkoitettu yhdenmukaistettu standardi on: European digital cellular telecommunications system (Phase 2); Attachment requirements for Global System for Mobile communications (GSM) mobile stations; Telephony (Eurooppalainen digitaalinen matkateleviestintäjärjestelmä (vaihe 2); Liitätäntävaatimukset GSM-matka-asemille; Puhelintekniikka) ETSI Euroopan telealan standardointilaitos (ETSI) ETSIn sihteeristö TBR 20, 3. laitos, helmikuu 1998 (lukuun ottamatta alkusanoja) Lisätietoja Euroopan telealan standardointilaitos on neuvoston direktiivin 83/189/EY (1) mukaisesti tunnustettu. Edellä mainittu yhdenmukaistettu standardi on laadittu valtuuden mukaan, joka on myönnetty neuvoston direktiivissä 83/189/ETY säädettyjen asianmukaisten menettelyjen mukaisesti. Mainitun yhdenmukaistetun standardin saa kokonaisuudessaan osoitteesta: European Telecommunications Standards Institute 650, route des Lucioles F-06921 Sophia Antipolis Cedex Euroopan komissio PO XIII/A/2 - (BU 31, 1/7) Rue de la Loi/Wetstraat 200 B-1049 Bruxelles/Brussel tai muilta organisaatioilta, jotka ovat velvollisia pitämään ETSIn standardeja saatavilla. Tällaiset organisaatiot on lueteltu Internetissä osoitteessa www.ispo.cec.be. (1) EYVL L 109, 26.4.1983, s. 8 LIITE II >TAULUKON PAIKKA>